**Алесь Baisan Плотка** (28 лістапада, год невядомы, г. Гомель) — беларускі музыка і літаратар.

Біяграфія
---------

Нарадзіўся ў чарнобыльскай зоне за савецкім часам, выступае пад псеўданімам Байсан (на марскім слэнгу — «зямляк»). Хварэў на сухоты.

Музыка
------

Франтмэн гурту Sož і голас праекта Baisan&Yasinski.

Выхадзец з гомельскага андэрграўнду, у 2005-2015 вакаліст JazzLatex і Samadhi Boom (Гомель), TerraKod (Берасце), і супергурта «Туфли Гну» (разам з рэперам Сярогам, праект даў адзін жывы выступ у 2015-ым і быў замарожаны).

**Альбомы:**

Baisan & Bedzvin — Bloodlands (single, 2023)

Sož — Apošnija Tancory (EP, 2022)

Baisan & Yasinski — Baranavičy Centraĺnyja (LP, 2021)

Baisan & Frantisz — Śmierć Biełaruskaja (LP, 2021)

TerraKod — Paspality (LP, 2015)

JazzLatex community — The best of 2006—2008 (LP, 2008)

**Кліпы:**

Sož — Apošnija Tancory (2023)

Sož — Stotis (2022)

Sož — Malako (2020)

Baisan & Buben — F5 (2014)

**Пяснярства:**

Песні на словы ёсць у рэпертуары гуртоў Vopli Vidopliassova (беларуская версія культавай песні «Танці»), Naka, Пирятин, Yellow Brick Road, Gods Tower , Sciana, Батьківський комітет, Юлка Каціч, «Сразу Май», Піліп Беспамылковы, Kawa, Atesta, Bigi, IvoryGod, Evthanasia.

Літаратура
----------

Лаўрэат літаратурных прэмій. Вершы і пераклады друкаваліся ў выданнях «Дзеяслоў», «Большой», «Новы час», «Гутарка», «Лікнеп», «Маладосць».

**Кнігі:**

«Байсан» (выд. «Кнігазбор», Мінск, 2015 г.) — зборнік паэзіі. 

«Лотас на асфальце» (выд. «Люта Справа», Кіеў, 2020 г.) — зборнік паэзіі. Архівавана 29 лістапада 2020.

Bloodlands 20/22: Belarus/Ukraine (выд. «Скарына», Лондан, 2023 г.)— арт-бук фота і вершаў у суаўтарстве з фатографамі Алесем Пілецкім і Станіславам Крупажам.

**Пераклады:**

«Прыгоды павіяна Томаса» Архівавана 26 кастрычніка 2021. (выд. «Люта Справа», Кіеў, 2017 г.) — раман Івана Сэмесюка, пераклад на беларускую.

«Папяросы» Архівавана 24 лютага 2021. (выд. «Галіяфы», Мінск, 2020 г.) — вершы Юрко Іздрыка, пераклад на беларускую (першая версія выйшла як альбом, запісаны разам з Леанідам Нарушэвічам і Ўладам Бубенам). Архівавана 1 студзеня 2018.

«Свінні» (выд. «Янушкевіч», Варшава, 2023) — пераклад з расейскай раману Аляксандра Чарнухі.

Пераклаў з украінскай нізкі вершаў Анжэлы Багачэнка  Архівавана 2 студзеня 2020. і Вано Кругера , Алега Коцарава .

Лічбавая паэзія: супраца з Бубенам і Нарушэвічам
------------------------------------------------

**Альбомы:**

Tancy z Bubnam — B 52 (Улад Бубен і беларускія паэты) (2012)

Baisan & Buben — Iamb’n’Bass (2013)

Baisan & Buben — Skweee Belarus (2014)

Buben Naruszewicz Baisan — Bulbahuana (2017)

Buben Naruszewicz Baisan — Enighet Ensamhet (2017)

Buben Naruszewicz Baisan — Papiarosy LIVE at Azgur (на вершы Юрко Іздрыка) (2017)

Buben Naruszewicz Baisan — 1937 (на вершы паэтаў **«**расстралянага адраджэння**»**) (2018)

Buben Naruszewicz Baisan — Z nažom na sonca (на вершы Тодара Кляшторнага) (2018)

**Відэа-канцэрты:**

Buben Naruszewicz Baisan — Papiarosy LIVE at Azgur (на вершы Юрко Іздрыка) (2017) 

Naruszewicz & Baisan — Вершы Анжэлы Багачэнка (2018)

Buben Naruszewicz Baisan — Паэма Міхася Чарота **«**Карчма**»** (Live in Rakau) (2018)

Грамадская дзейнасць
--------------------

Арганізатар чытання і онлайн-трансляцыі перакладу «Анегіна» на беларускую мову, які лічыўся згубленым 80 гадоў. 29 кастрычніка 2017-га году глава твору была прачытаная ў прамым эфіры, як у прэм’ерным 1936-ым, калі трансляцыя ішла на увесь Мінск праз рэпрадуктары. Дэкламавала народная артыстка Беларусі Зінаіда Бандарэнка.

Праграма «1937» на вершы паэтаў трыццатых была запісаная на студыі дзяржаўнага радыё, яе прэзентацыя адбылася ў праграме «Тэрыторыя гуку» на Першым канале. Пад акампанемент Леаніда Нарушэвіча і Ўлада Бубена дэкламуюцца вершы Юлія Таўбіна, Яўгеніі Пфляўмбаўм, Алеся Дудара, Міхася Чарота, Уладзіміра Дубоўкі. Там жа быў запісаны альбом «З нажом на Сонца» паводле паэмы «Калі асядае муць» Тодара Кляшторнага. «*Мы цешымся, што афіцыйная прэзентацыя адбылася на цэнтральным радыёканале, бо менавіта там мусяць гучаць нацыянальныя героі. Сёння мы імкнемся вярнуць паэзію 30-х у сучасны кантэкст, калі ўжо не кожны счытае сэнс вокладкі з фарамі машыны пад домам*».

Адзін са стваральнікаў брэнду грамадскай кампаніі «Будзьма беларусамі!».

Спасылкі
--------

* Нізкі вершаў 2016 — 2021 на партале **«**ЛітРАЖ**»**
* Нізка вершаў **«**Spes Phtisica**»** створаная падчас лекавання сухотаў 11/2014-07/2015
* Рэцэнзія на кнігу **«**Байсан**»**, Лідзія Міхеева  Архівавана 2 студзеня 2020.

|  |  |
| --- | --- |
| ⚙️   У сацыяльных сетках | Facebook |


1. ↑
2. ↑
3. ↑
4. ↑